
Pula,  27. ožujka 2023. godine

Zapisnik sa 24. sjednica Upravnog vijeća
održane 27. ožujka 2023.g. s početkom u 12:00 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, izv.prof.dr.sc. Valter Boljunčić (putem ZOOM-a) , Sanja Grbac Babić i Ivan Beletić Tatić
OSTALI PRISUTNI: Dekan dr.sc. Daglas Koraca, Jelena Glavaš 
ZAPISNIČAR: Jelena Glavaš 
Sjednicom predsjedava dr.sc. Ezio Pinzan. Sjednica započinje u 12:00 i konstatira se kako je član izv.prof.dr.sc. Valter Boljunčić prisutan putem ZOOM-a. Predsjednik ustanovljava da je ostvaren kvorum, te da sjednica Upravnog vijeća ima potrebnu većinu pa će sve odluke koje se donesu biti pravovaljane. 

Predsjedavajući predlaže sljedeći  
DNEVNI RED
1. Prihvaćanje zapisnika sa 23. sjednice Upravnog vijeća Veleučilišta;
2. Odluka o visini školarine u akademskoj 2023./2024.;
3. Odluka o visini naknade za postupanje studentske referade;
4. Odluka o raspodjeli rezultata za 2022.g.;
5. Izvještaj o izvršenju financijskog plana za 2022.g.;
6. Razno.
Predsjednik utvrđuje da je jednoglasno usvojen dnevni red.

Ad 1.)
Prihvaćanje zapisnika s 23. sjednice Upravnog vijeća Veleučilišta;
Predsjednik otvara raspravu o zapisniku sa 23. sjednice Upravnog vijeća Veleučilišta održane 31. siječnja 2023. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.





Ad 2.)
Odluka o visini školarine u akademskoj godini 2023./2024.;
Predsjednik otvara raspravu te riječ prepušta dekanu dr.sc. Daglasu Koraci. Dekan prezentira prisutnima prijedlog visine školarine u ak.g.2023./2024. Za stručne prijeddiplomske studije predlaže da cijena iznosi 780,00 € (1.560,00 € za strane državljane), dok za stručne diplomske studije predlaže da cijena iznosi 1.380,00 €. (2.760,00 € za strane državljane). Dekan pojašnjava da su cijene studije formirane po uzoru na cijene studija drugih visokoškolskih ustanova u okruženju. Otvara se rasprava oko načina i sredstava plaćanja. Predsjednik Upravnog vijeća predlaže da se iz Odluke o visini školarine u akademskoj godini 2023./2024. makne odredba o vrsti kartica (Visa,Master, Maestro) te da se dopusti plaćanje svim vrstama kartica koje dopuštaju plaćanje na 12.rata. Prisutni izražavaju suglasnost s navedenom primjedbom.
Zatvara se rasprava te se Odluka daje na glasanje.
Odluka je jednoglasno usvojena.

Ad 3.)
Odluka o visini naknade za postupanje studentske referade;

Predsjednik otvara raspravu te riječ prepušta dekanu dr.sc. Daglasu Koraci. Dekan upoznaje prisutne sa vrstama naknada za postupanja studentske referade. Pojašnjava da je podignut iznos naknade troškova diplome i svečane promocije, koja je sa 500,00 kn podignuta na 100,00 €. Pojašnjava da je navedeno učinjeno zbog povećanih troškova prilikom svečane promocije kao što su, najam prostora za promociju, printanje diploma na tvrđi papir, catering na samoj svečanosti, itd.
Zatvara se rasprava te se Odluka daje na glasanje.
Odluka je jednoglasno usvojena.

Ad.4.)
Odluka o raspodjeli rezultata za 2022.g.;

Predsjednik otvara raspravu te riječ prepušta dekanu dr.sc. Daglasu Koraci. Dekan poziva voditeljicu računovodstva Marilenu Radolović. U prostoriju pristupa imenovana. Imenovana prezentira prisutnima stanja računa. Višak prihoda poslovanja iznosi 26.180,97 € (197.260,52 kn ), dok manjak iznosi 22.956,08 € (172.962,59 kn.) Pojašnjava da višak prihoda poslovanja iz EU projekata iznosi 7.013,243 € (52.841,28 kn), dok višak prihoda iz redovnog poslovanja iznosi 11.024,49 € (83.064,01 kn) . Pojašnjava da je manjak prihoda nastao zbog predfinanciranja postojećih projekata (WildbioAdapt, HATCH INTERREG).
Zatvara se rasprava te se Odluka daje na glasanje.
Odluka je jednoglasno usvojena. 


Ad.5.)
Odluka o usvajanju izvještaja o izvršenju financijskog plana za 2022.g.;

Predsjednik otvara raspravu te riječ prepušta voditeljici računovodstva Marileni Radolović. Imenovana pojašnjava da sukladno dostavljenim materijalima imamo izvještaj o izvršenju financijskog plana po ekonomskoj klasifikaciji te izvještaj o izvršenju financijskog plana po programskoj klasifikaciji te izvorima financiranja. Svi prihodi iznose 7.575.239,98 kn, dok sveukupni rashodi iznose 7.990.396,75 kn. Voditeljica detaljnije pojašnjava dostavljenu tablicu izvršenja financijskog plana za 2022.g. Za riječ se javlja predsjednik Upravnog vijeća dr.sc. Ezio Pinzan koji postavlja pitanje na što se odnosi konto zakupnine i najamnine u iznosu 185.000,00 kn. Voditeljica pojašnjava da se navedeno odnosi na zgradu Riva 6, koja se nalazi u vlasništvu Uljanik Standarda kojoj se plaća mjesečni najam. Dekan pojašnjava da ugovor s Uljanik Standardom traje do 30. rujna 2023.g. kada će djelatnici iz tog dijela zgrade morati iseliti. Dekan upoznaje prisutne da je obavijestio nadležne osobe u Županiji da će početkom listopada morati početi koristi zgrade na adresi Preradovićeva 9D u kojoj se nalazi Tehnološki inkubator. Otvara se rasprava oko iznosa ulaganja u zgradu Riva 6. Predsjednik Upravnog vijeća dr.sc. Ezio Pinzan traži pojašnjenje stavke intelektualne usluge. Dekan pojašnjava da se to radi o naknadi za usluge za vanjske predavače, financiranje idejnog projekta za novu zgradu, prijevodi, plaćanje članovima stručnog povjerenstva u postupcima izbora i sl. 
Za riječ se javlja izv.prof.dr.sc. Ticijan Peruško za pojašnjenje stavke naknade troškova izvan radnog odnosa. Voditeljica pojašnjava da se to odnosi na zbirne troškove prijevoza za vanjske suradnike na projektima WildBioAdapt i HATCH-Interreg, njihovi seminari, kotizacije, odlasci, smještaji itd. Pojašnjava da su ta plaćanja financirana iz spomenutih projekata. Izv.prof.dr.sc. Ticijan Peruško traži pojašnjenje stavke nespomenuti rashod. Voditeljica pojašnjava da je to financiranje radionice WildBioAdapt koju je Institut kao naš partner na projektu WildBioAdapt održao u AZRRI-u, a koja je financirana sredstvima iz projekta WildBioAdapt.
Zatvara se rasprava te se odluka daje na glasanje. 
Odluka je jednoglasno usvojena. 

Ad.6.) 
Razno;
Pod točkom razno nije bilo rasprave.
Predsjednik zaključuje sjednicu u 13:00.

Predsjednik Upravnog vijeća
dr.sc. Ezio Pinzan

